Et evidensbaseret læringsprogram viser, at skak kan være med til at bygge bro mellem  elever med autisme og ADHD og andre skoleelever. Derfor deltager Tornhøjskolen i Aalborg i år i arrangementet Skolernes Skakdag Malte Thygesen fra 5. C har ADHD og går i en af skolens strukturklasser, men på Skolernes Skakdag er det lige meget. Alle er lige i kampen, når kongen skal væltes og den eftertragtede titel som Tornhøjskolens mester i skak er på højkant. -	Det er sjovt og en meget god idé, man gør det. Man kan møde andre folk og have det sjovt sammen med andre, siger Malthe Thygesen. Et særligt redskab Hans Peter Lund Abildgaard, der er lærer på Tornhøjskolen er også begejstret over idéen: -	Det her redskab giver nogle muligheder for at åbne nogle fællesskaber på tværs, hvor børn, lige meget om man går i A, B, eller C-klassen, har mulighed for at mødes over et spil skak. Selvom nogen måske ville hævde, at skak har svært ved at konkurrere med moderne computerspil, så kan skak alligevel noget særligt, hvis man spørger Hans Peter Lund Abildgaard. - Her mødes vi med øjenkontakt og et håndtryk, når vi starter og slutter. Den ramme og kontakt, den køber de ind på. Det kan noget særligt, fordi det skaber noget sjov og fællesskab på tværs. Da Malte Thygesen er færdig med sine første kampe, var det en succes, selvom resultaterne ikke blev som ønsket. -	De to kampe har jeg tabt i, men kampene var sjove, siger han. Skolernes Skakdag er hjernegymnastikkens svar på Skolernes Motionsdag og afholdes hvert år fredag i uge 6 med en landsfinale i marts måned. Alene i Aalborg Kommune deltog mere end 3.000 elever i Skolernes Skakdag.

Referat:
Elever over hele landet kæmpede i dag mod hinanden i skak på Skolernes Skakdag. På Tornhøjskolen i Aalborg brugte de anledningen til at sætte skub i inklusionen.